Uellos Negros

**Uellos Negros** (*Ojos Negros* en castellano) ye un municipio de la provincia de Teruel (Aragón), situau en la comarca de lo Xiloca y partiu chudicial de Calamocha.

La suya población ye de 510 habitants (2009), en una superficie de 90,71&nbsp;km² y una densidat de población de 5,62 hab/km².

## Cheografía
Ye situau en la costera norte de la Sierra Menera. Tien chacimientos de fierro en unas piedras calsineras d'edat siluriana a on se concentroron minerals d'este elemento por estar insolubles.

### Mugas
Lo suyo termin muga con Setiles, El Pedregal, Pozuel, Mont-reyal, Villafranca y Villar del Salz.

## Historia
Bi ha poblaus celtibers relacionaus con l'aproveitamiento de lo fierro de la zona.

Seguntes Agustín Ubieto Arteta, la primera cita de lo lugar ye en 1294, recollida en a obra de Toribio del Campillo *Documentos históricos de Daroca y su Comunidad* (Zaragoza, 1915). Este autor no teneba conoixencia que Uellos Negros ye nombrato en *[[Rationes decimarum Hispaniae (1279-80): Aragón y Navarra]]*, a on bi n'ha citas por lo menos catorce anyadas mes antigas.

En o sieglo XIV feba part d'a seixma d'el río Xiloca, adintro d'a Comunidat de Daroca.

En 1903 se construyió la via ferria entre este lugar y lo puerto de Murviedro (a on dimpués serían los *Altos Fornos de Murviedro*), estando lo ferrocarril privau con recorrido mas largo d'Europa.

En 1987 desapareixió l'actividat industrial en los Altos Fornos de Murviedro y cerroron las menas.

## Toponimia
La forma aragonesa y mozarabe d'este toponimo ye *Uellos Negros*, y la trobamos en *[[Rationes decimarum Hispaniae (1279-80): Aragón y Navarra]]*:

Bi n'ha dos citas aproximativas que se pueden interpretar como *Uellos Negros*:
* La primera ye la forma *Ollosnigros*, d'un texto de 1205 adhibiu en lo *[[Libro vermello de l'Archivo Colechial de Daroca]]*. En ixe texto lo bispe de Zaragoza Remón de Castrocol adchudica las decimas y primicias de cada lugar a cadaguna de las ilesias de Daroca. La transcripción que en fa l'archivero Agustín Gil Domingo ye *Ollonigres*, pero en ixa transcripción tamién bi ha traduccions a lo castellano y probables errors tipograficos. Tamién n'ixe texto trascrito por dos autors bi ha muitos nombres latinizatos y sin de diftongo romance: *Cobas*, *Corbo*, *Ferrerola*, *Fontesclaras*, *Cerberolla*, *Laguerola*, *Sarcolla*, *Villanova*, por lo que ye fácil que la forma *Ollosnigros*, que presenta trazas latinas en *nigres*, podió tener diftongo -ue-, y representar una forma tipo *Uellos negros*.

* La segunda ye d'un texto medieval de 1284 relativo a lo Sitio d'Albarracín s'escribe *Huylos Negros*. Cuan bels hombres de Chuan Núñez entroron en lo lugar y se levoron un botín de bestiar y atras cosas ta Peracens.

En la mayor parte de los textos medievals s'escribe *Oios Negros*, *Ojos Negros*, *Oxos Negros*, etc... que s'han d'interpretar dende a grafia aragonesa y navarra como "Ochos Negros". Agustín Ubieto Arteta unicament conoixe las formas *Ojos Negros* y *Oyos Negros*.

Ye probable que la forma "Uellos Negros" se perdese pronto a causa d'estar en la muga con Castiella, reino que teneba una mayor tradición de fer servir por escrito lo suyo romance escrito y a on enantes se creyó un estándard que influyó en la traza d'escribir en Aragón. D'esta traza lo estándard escrito en Aragón (dito *[[scripta aragonesa]]*) imitaba trazas castellanas y evitaba ciertos rasgos aragoneses, que yeran consideratos vulgarismos y remataban cayendo en desuso. Por atra parte as comunidaz aragonesas recibiban un fluxo d'inmigración castellana, y l'aragonés d'as comunidaz aragonesas no teneba ciertos caracters caracteristicos de l'aragonés de la Val de l'Ebro y Alto Aragón.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:617
TimeAxis   = orientation:vertical
ScaleMajor = unit:year increment:124 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:587
  bar:2000 from:0 till:563
  bar:2002 from:0 till:547
  bar:2004 from:0 till:531
  bar:2006 from:0 till:496
  bar:2008 from:0 till:514
  bar:2010 from:0 till:489
  bar:2012 from:0 till:445
  bar:2014 from:0 till:421
  bar:2016 from:0 till:405
  bar:2018 from:0 till:377
  bar:2020 from:0 till:341
 


## Administración
### Reparto de concellers




### Alcaldes

## Puestos d'intrés
* Castiello de Uellos Negros, de lo sieglo XIV con planta ovalada y tres torres.
* Restas d'as menas.
* Molín.
* Ilesia d'o Pilar.
* Ermita de Santa Engracia.

## Fiestas
* 23 y 26 d'agosto.

## Bibliografía
* Agustín Gil Domingo; *[http://www.xiloca.com/data/Bases%20datos/Xiloca/4001.pdf La historia de Calamocha a través de la Historia (I)]*. Xiloca 30.
* Luis Alberto Majarena Gonzalvo: *El Libro Bermejo del Archivo Colegial de Daroca*. Centro de Estudios Darocenses. Colección Documentos para la Historia de Daroca y su Comunidad. 1989.
* Martín Almagro Basch y Jacinto Bosch Vilá: *Historia de Albarracín y su sierra. Tomo IV. El Señorío de Albarracín bajo la Casa de Lara*. Instituto de Estudios Turolenses, 1964.

## Veyer tamién
* Lista de municipios de Teruel.

## Referencias

## Vinclos externos
* www.OjosNegros.net.